Broj: 01-056/22-246 25. januar 2022. godine

U skladu sa Uredbom o izboru predstavnika/ca nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018) i Odlukom utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2022. godini (“Službeni list CG” broj 80/18) Ministarstvo javne uprave, digitalnog društva i medija raspisuje

**JAVNI POZIV NEVLADINIM ORGANIZACIJAMA ZA PREDLAGANJE PREDSTAVNIKA/CE U KOMISIJI ZA RASPODJELU SREDSTAVA ZA FINANSIRANJE PROJEKATA/PROGRAMA NEVLADINIH ORGANIZACIJA U OBLASTI DIGITALIZACIJE U 2022. GODINI**

**Nadležnosti i zadaci Komisije za raspodjelu sredstava nevladinim organizacijama**

Komisiju za raspodjelu sredstava za finansiranje projekata i programa nevladinih organizacija (u daljem tekstu: Komisija) čine predsjednik i dva člana, od kojih su predsjednik i jedan član državni službenici Ministarstva javne uprave, digitalnog društva i medija, a drugi član predstavnik/ca nevladinih organizacija koje djeluju u oblasti digitalizacije.

Više nevladinih organizacija može predložiti istog kandidata/inju.

U slučaju da nevladine organizacije ne predlože svog predstavnika/cu za člana Komisije, za drugog člana Komisije određuje se državni službenik/ca iz Ministarstva javne uprave,digitalnog društva i medija.

Komisija:

* objavljuje:
  + javni konkurs za raspodjelu sredstava za finansiranje projekata/programa nevladinih organizacija, na internet stranici ministarstva i portalu e-uprave;
  + listu nevladinih organizacija koje nijesu dostavile urednu i potpunu prijavu uz ukazivanje na utvrđene nedostatke koji se odnose na prijavu, odnosno potrebnu dokumentaciju;
* utvrđuje rang listu projekata/programa koji su bodovani od strane nezavisnih procjenjivača;
* traži izjašnjenje od nevladine organizacije o tome da li sa manje dodijeljenih sredstava može realizovati projekat/program, u slučaju kad projekat/program nevladine organizacije ne može biti finansiran u iznosu sredstava koji je naveden u prijavi;
* odlučuje o raspodjeli sredstava za finansiranje projekata/programa nevladinih organizacija, odnosno donosi odluku o raspodjeli sredstava;
* dostavlja odluku o raspodjeli sredstava učesnicima konkursa i objavljuje je na internet stranici ministarstva i portalu e-uprave;
* zaključuje sa nevladinom organizacijom kojoj su dodijeljena sredstva za finansiranje projekta /programa ugovor o načinu isplate i korišćenja sredstava, izvještavanju i nadzoru nad realizacijom projekta/programa za koji su dodijeljena sredstva;
* prati uspješnost realizacije projekata/programa za čije finansiranje su dodijeljena sredstva;
* sačinjava objedinjeni izvještaj o finansiranju projekata/programa nevladinih organizacija koji sadrži podatke o projektima/programima za čije finansiranje su dodijeljena sredstva u odgovarajućoj godini, kao i o uspješnosti njihove realizacije.

Broj predstavnika nevladinih organizacija u Komisiji: **jedan predstavnik/ca (1)**

**Kriterijumi za nevladinu organizaciju koja može da predloži svog predstavnika/cu u Komisiji:**

* da je upisana u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblasti digitalizacije i srodnih tema, kao i oblasti edukacije i medija;
* da se ne nalazi u registru kaznene evidencije;
* da je u prethodne tri godine, u vezi sa pitanjem digitalizacije, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;
* da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik/ca nevladine organizacije u Komisiji:**

* da ima prebivalište u Crnoj Gori;
* da ima iskustvo u oblasti digitalizacije;
* nije član organa političke partije, javni funkcioner, državni službenik, odnosno namještenik.

**Predlaganje predstavnika/ce nevladine organizacije vrši se na Obrascu 2** propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija koji se može preuzeti ovdje ([Obrazac](https://mju.gov.me/ResourceManager/FileDownload.aspx?rId=433024&rType=2)).

Nevladina organizacija dužna je da, uz propisani obrazac za predlaganje predstavnika/ce nevladine organizacije u Komisiji dostavi i sljedeću dokumentaciju:

* dokaz da je nevladina organizacija upisana u registar nevladinih organizacija (fotokopija);
* fotokopija statuta nevladine organizacije;
* dokaz da je nevladina organizacija u prethodne tri godine, u vezi sa pitanjem digitalizacije, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti društvene brige o mladima, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopija lične karte ili druge javne isprave na osnovu koje se može utvrditi identitet predloženog predstavnika/ce nevladine organizacije u Komisiji;
* biografija predloženog predstavnika/ce nevladine organizacije u Komisiji;
* dokaz o iskustvu predstavnika/ce nevladine organizacije u oblasti digitalizacije (stručni rad, sertifikat ili drugi dokument);
* izjava predloženog predstavnika/ce nevladine organizacije u Komisiji da nije član organa političke partije, javni funkcioner, rukovodeće lice ili državni službenik, odnosno namještenik;
* izjava predstavnika/ce nevladine organizacije da prihvata da ga ta nevladina organizacija predloži kao svog predstavnika/cu u Komisiji.

**Predstavnik/ca nevladinih organizacija u Komisiji ne može učestvovati u odlučivanju o prijavi na javni konkurs koju je podnijela nevladina organizacija koja ga je predložila za člana Komisije.**

Rok i način dostavljanja predloga: Rok za dostavljanje predloga je **10 dana** od dana objavljivanja Javnog poziva, zaključno sa **04. februarom 2022. godine.**

Predlog se dostavlja na **arhivu** Ministarstva javne uprave, digitalnog društva i medija od **8h - 10h** i od **12h - 14h** ili putem pošte na adresu:

**MINISTARSTVO JAVNE UPRAVE, DIGITALNOG DRUŠTVA I MEDIJA**

**UL. RIMSKI TRG 45**

**81000 PODGORICA**

sa napomenom: „**Predlaganje predstavnika/ce nevladine organizacije u Komisiji za raspodjelu sredstava nevladinim organizacijama u oblasti digitalizacija u 2022.** godini“

Naziv organizacione jedinice organa državne uprave koja je odgovorna za realizaciju pitanja koje sagledava Komisija: **Direktorat za digitalizaciju i e-servise – Ministarstvo javne uprave, digitalnog društva i medija.**

Predlog predstavnika/ce nevladine organizacije za člana/icu Komisije biće razmatran samo ukoliko je dostavljen uz svu potrebnu dokumentaciju i u naznačenom roku.

Ministarstvo javne uprave, digitalnog društva i medija će u roku od 7 dana od dana isteka roka za dostavljanje predloga na svojoj internet stranici <http://www.mju.gov.me/ministarstvo> i portalu e-uprave <https://www.euprava.me> objaviti listu predstavnika/ca nevladinih organizacija sa nazivima nevladinih organizacija koje su ih predložile, a koje su ispunile gore navedene uslove.

Uz tu listu, Ministarstvo javne uprave, digitalnog društva i medija objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju tražene uslove.

Ministarka javne uprave, digitalnog društva i medija aktom o obrazovanju Komisije izabraće za člana tog tijela predstavnika/cu nevladine organizacije koji/a ispunjava propisane uslove i za koga je dostavljeno najviše predloga nevladinih organizacija koje su ispunile propisane uslove, a u slučaju da za dva ili više predstavnika/ca bude dostavljen jednak broj predloga, izbor predstavnika/ce nevladinih organizacija u Komisiju vrši ministarka javne uprave, digitalnog društva i medija.

**MINISTARKA**

mr Tamara Srzentić